open-index/open-wikipedia-markdown huggingface dataset:
ডেনিস অ্যাবার্লি

**ডেনিস আর. অ্যাবারলে** () একজন মার্কিন রেডিওলজিস্ট এবং অনকোলজিস্ট। তিনি ইউসিএলএ-র ডেভিড গেফেন স্কুল অব মেডিসিনের রেডিওলজি বিভাগের অধ্যাপক এবং ইউসিএলএ হেনরি সামুয়েলি স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্সের বায়োইঞ্জিনিয়ারিং বিভাগের অধ্যাপক হিসেবে কর্মরত। অ্যাবারলে ন্যাশনাল একাডেমি অফ মেডিসিনের সদস্য এবং আমেরিকান ইনস্টিটিউট ফর মেডিকেল অ্যান্ড বায়োলজিক্যাল ইঞ্জিনিয়ারিংয়ের ফেলো হিসেবে নির্বাচিত হয়েছেন।

## প্রারম্ভিক জীবন ও শিক্ষা
অ্যাবারলে ইউনিভার্সিটি অফ কানসাস স্কুল অফ মেডিসিন থেকে তার চিকিৎসাবিদ্যার ডিগ্রি সম্পন্ন করেন এবং ইউনিভার্সিটি অফ ক্যালিফোর্নিয়া, সান ফ্রান্সিসকোতে তার ফেলোশিপ সম্পন্ন করেন।

## কর্মজীবন
রেসিডেন্সি এবং ফেলোশিপ শেষ করার পর, অ্যাবারলে ইউসিএলএ-এর ডেভিড গেফেন স্কুল অব মেডিসিনেরঅনুষদে যোগ দেন। সেখানে কর্মরত থাকাকালীন, ২০১১ সালে তাকে 'ন্যাশনাল লাং স্ক্রিনিং ট্রায়াল' (NLST) পরিচালনার দায়িত্ব দেওয়া হয়। তার গবেষণার মাধ্যমে জানা যায় যে, উচ্চ-ঝুঁকিপূর্ণ রোগীদের সিটি স্ক্যান করালে তাদের জীবন বাঁচানো সম্ভব; যা মূত্রথলির ক্যানসার থেকে বেঁচে যাওয়া ব্যক্তিদের ক্ষেত্রে সিটি স্ক্যান ব্যবহারের সমর্থনকে আরও জোরালো করে। ২০১৩ সালে তিনি এনএলএসটি-এর প্রথম বার্ষিক স্ক্রিনিং পরীক্ষার ফলাফল প্রকাশ করেন, যা দেখায় কম মাত্রার সিটি স্ক্যান বুকের এক্সরের তুলনায় দ্রুততর হারে ফুসফুসের ক্যানসার শনাক্ত করতে সক্ষম। এনএলএসটি-তে তার অবদানের স্বীকৃতিস্বরূপ ২০১৪ সালে ক্লিনিক্যাল রিসার্চ ফোরাম থেকে তাকে 'ক্লিনিক্যাল রিসার্চ অ্যাচিভমেন্ট অ্যাওয়ার্ড' প্রদান করা হয়।অ্যাবারলে ইউসিএলএ-র ডেভিড গেফেন স্কুল অব মেডিসিনে রেডিওলজির অধ্যাপক এবং ইউসিএলএ হেনরি সামুয়েলি স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্সে বায়োইঞ্জিনিয়ারিংয়ের অধ্যাপক হিসেবে ফুসফুসের ক্যানসার পরীক্ষার জন্য লিকুইড বায়োপসি সরঞ্জাম তৈরির একটি প্রকল্পের প্রধান গবেষক হিসেবে কাজ করেছেন। তার কাজের স্বীকৃতিস্বরূপ তিনি আমেরিকান ইনস্টিটিউট ফর মেডিকেল অ্যান্ড বায়োলজিক্যাল ইঞ্জিনিয়ারিংয়ের একজন ফেলো হিসেবেও নির্বাচিত হন।

২০১৯ সালে অ্যাবারলে ন্যাশনাল একাডেমি অফ মেডিসিনের সদস্য নির্বাচিত হন। ন্যাশনাল ক্যানসার ইনস্টিটিউট পরিচালিত 'ন্যাশনাল লাং স্ক্রিনিং ট্রায়াল'-এ আমেরিকান কলেজ অফ রেডিওলজি ইমেজিং নেটওয়ার্কের নেতৃত্ব দেওয়ার জন্য তাকে এই সম্মাননা দেওয়া হয়, যেখানে দেখা গেছে যে কম মাত্রার সিটি স্ক্রিনিং ফুসফুসের ক্যানসারে মৃত্যুহার বুকের রেডিওগ্রাফিক স্ক্রিনিংয়ের তুলনায় ২০% হ্রাস করে। এছাড়াও ফুসফুসের ক্যানসার বা অন্যান্য থোরাসিক ম্যালিগন্যান্সি প্রতিরোধে তার আজীবন অবদানের জন্য ইন্টারন্যাশনাল অ্যাসোসিয়েশন ফর দ্য স্টাডি অব লাং ক্যানসার তাকে 'জোসেফ ডব্লিউ. কালেন প্রিভেনশন/আর্লি ডিটেকশন অ্যাওয়ার্ড' প্রদান করে।

## তথ্যসূত্র

## বহিঃসংযোগ

বিষয়শ্রেণী:জন্মের বছর অনুপস্থিত (জীবিত ব্যক্তি)
ডেনিস মেরি অ্যালেন

**ডেনিস অ্যালেন**  হলেন একজন আবহাওয়া পর্যবেক্ষক এবং পূর্বাভাসদাতা যিনি ব্যুরো অব মেটিওরোলজির সাথে কাজ করেছেন।

## প্রাথমিক জীবন
অ্যালেন ১৯৫৪ সালে দক্ষিণ অস্ট্রেলিয়ার পিনারুতে জন্মগ্রহণ করেন এবং প্রাথমিকভাবে অ্যাডিলেড বিশ্ববিদ্যালয়ে শিক্ষক হিসেবে প্রশিক্ষণ নেন। তবে পরবর্তীতে তিনি অন্যান্য ক্ষেত্রের প্রতি অধিক আগ্রহী হয়ে ওঠেন এবং ব্যুরো অব মেটিওরোলজি (বিওএম)-এ যোগ দান করেন, যেখানে অ্যান্টার্কটিকার প্রতি তাঁর আগ্রহ তৈরি হয়।

১৯৮৬ সালে তিনি অপেশাদার রেডিও লাইসেন্স লাভ করেন এবং 'VKOYL' কলসাইনটি ব্যবহার করতে শুরু করেন। তিনি জানিয়েছিলেন যে, অতিরিক্ত জনপ্রিয় হয়ে ওঠার কারণে তিনি খুব কমই মাইক্রোফোন ব্যবহার করতেন, কারণ প্রায়শই সহকর্মী ডিএক্সারদের কলের বন্যায় তাঁকে ভেসে যেতে হতো।

## কর্মজীবন ও প্রভাব
অ্যালেন ১৯৮৫ সালে প্রথমবার অ্যান্টার্কটিকায় পৌঁছান এবং ম্যাককুয়ারি দ্বীপে বিওএম-এর পর্যবেক্ষক হিসেবে কাজ শুরু করেন। পরবর্তী কয়েক বছর তিনি অ্যান্টার্কটিকায় পর্যবেক্ষক এবং সিনিয়র পর্যবেক্ষক হিসেবে কাজ করেন। এরপর ২০০৫ সালে আবহাওয়া সংক্রান্ত ওআইসি এবং ২০০৭ সালে সিনিয়র মেটিওরোলজিক্যাল অবজারভার হিসেবে সেখানে ফিরে যান। সব মিলিয়ে তিনি অ্যান্টার্কটিকায় নয়টি সফর করেছেন এবং ১৯৮৫ থেকে ২০০৭ সালের মধ্যে সেখানে ছয়টি শীতকাল অতিবাহিত করেছেন। ১৯৯২ সালে তিনি প্রথম নারী হিসেবে চারটি অস্ট্রেলীয় অ্যান্টার্কটিক স্টেশনের প্রত্যেকটিতে শীতকাল কাটানোর গৌরব অর্জন করেন।

বিওএম-এ ২৯ বছর কাজ করার পর অ্যালেন অবসর গ্রহণ করেন এবং আনারে ক্লাবের ন্যাশনাল সোশ্যাল সেক্রেটারি ও ইনফরমেশন টেকনোলজি কো-অর্ডিনেটর হিসেবে কাজ শুরু করেন। এই পদে দায়িত্ব পালনকালেও তিনি অ্যান্টার্কটিকা সফর অব্যাহত রাখেন।

## পুরস্কার ও সম্মাননা
১৯৮৯ সালের ২১ জুন, অ্যান্টার্কটিকায় নারী অগ্রগামী হিসেবে অসামান্য সেবা প্রদান এবং সাধারণ অভিযান ও অ্যান্টার্কটিক গবেষণায় সহযোগিতার জন্য অ্যালেনকে অস্ট্রেলীয় সরকারের অস্ট্রেলীয় অ্যান্টার্কটিক পদক প্রদান করা হয়। ১৯৮৯ সালের ২৫ অক্টোবর মেলবোর্নের গভর্নমেন্ট হাউসে ভিক্টোরিয়ার গভর্নর ড. ডেভিস ম্যাককোহি তার হাতে এই পদক তুলে দেন। ডেনিস এবং ১৯৮৯ সালের আরেক পদক বিজয়ী মেডিকেল অফিসার ডায়ানা লিন উইলিয়ামস যৌথভাবে এই পুরস্কার পাওয়া প্রথম নারী।

## আরও পড়ুন

* ওমেন্স মিউজিয়াম অব অস্ট্রেলিয়ায় ডেনিস অ্যালেন
* অস্ট্রেলীয় অ্যান্টার্কটিক প্রোগ্রাম ওয়েবসাইটে ডেনিস অ্যালেন
* ডেনিস অ্যালেনের জীবন ও কর্মজীবনের ওপর অডিও সাক্ষাৎকার (২০১১)
* ডেনিস অ্যালেনের অডিও সাক্ষাৎকার (১৯৮৭)
* ডেনিস অ্যালেনের পুরস্কারের ছবিসহ এএএম (AAM) সংক্রান্ত তথ্য
* ওয়েদার নিউজ, ব্যুরো অব মেটিওরোলজি (ডিসেম্বর ১৯৮৯)

## তথ্যসূত্র
গায়ত্রী দেবী (উত্তরপ্রদেশের রাজনীতিবিদ)

**গায়ত্রী দেবী** (৫ ডিসেম্বর ১৯০৫ - ১০ মে ২০০২) ছিলেন একজন ভারতীয় রাজনীতিবিদ। তিনি ভারতের প্রধানমন্ত্রী চরণ সিংয়ের স্ত্রী ছিলেন। তিনি উত্তর প্রদেশের কৈরানা থেকে সংসদের নিম্নকক্ষ সপ্তম লোকসভায় নির্বাচিত হয়েছিলেন। তিনি উত্তর প্রদেশ বিধানসভায়ও নির্বাচিত হয়েছিলেন। তিনি মথুরার প্রথম এবং একমাত্র মহিলা বিধায়ক ছিলেন।

## প্রাথমিক জীবন
গায়ত্রী ১৯০৫ সালের ৫ই ডিসেম্বর ভারতের হরিয়ানা রাজ্যের সোনিপথ জেলার গাঢ়ি কুণ্ডাল গ্রামে জন্মগ্রহণ করেন। তিনি জলন্ধরের কন্যা মহা বিদ্যালয় থেকে ম্যাট্রিকুলেট পাস করেছিলেন এবং তিনি একটি আর্য সমাজী পরিবারের অন্তর্গত।

## কর্মজীবন

### উত্তরপ্রদেশ বিধানসভা
গায়ত্রী দেবী ১৯৬৯ সালে তাঁর অনিচ্ছুক রাজনৈতিক যাত্রা শুরু করেন। মথুরা জেলার ভারতীয় ক্রান্তি দলের (বিকেডি) রাজনৈতিক দলগুলির প্রার্থীতার পছন্দ নিয়ে বিরোধিতা চলছিল, তাঁরা একে অপরের প্রার্থীতার বিষয়ে একমত হতে পারেননি। সেইসময় তাঁকে সর্বসম্মতভাবে প্রার্থীপদে নির্বাচিত করা হয়। ১৯৬৯ সালে বিকেডির হয়ে প্রথমবারের মতো তিনি উত্তর প্রদেশ বিধানসভায় নির্বাচিত হন। এরপর তিনি ১৯৭৪ সালে মথুরা জেলার গোকুল বিধানসভা থেকে দ্বিতীয়বারের মতো জয়লাভ করেন। চরণ সিংহের নেতৃত্বে ভারতীয় ক্রান্তি দলের হয়ে তিনি এই দুটি বিধানসভায় নির্বাচিত হন। তিনি আজও মথুরা থেকে বিধানসভায় নির্বাচিত প্রথম এবং একমাত্র মহিলা।

### সংসদ, লোকসভা
রাজ্য বিধানসভায় তাঁর মেয়াদ শেষ হওয়ার পর, তিনি জাতীয় রাজনীতিতে প্রবেশ করেন। তিনি জনতা পার্টি (ধর্মনিরপেক্ষ)-র সদস্য হিসেবে উত্তর প্রদেশের কৈরানা নির্বাচনী এলাকা থেকে সপ্তম লোকসভায় সংসদ সদস্য (এমপি) নির্বাচিত হন। তিনি তাঁর নিকটতম প্রতিদ্বন্দ্বী ভারতীয় জাতীয় কংগ্রেস (আই)-এর নারায়ণ সিংকে ৫৯,৪৮১ ভোটের ব্যবধানে পরাজিত করেন। গায়ত্রী দেবী পেয়েছিলেন মোট প্রদত্ত ভোটের ৪৮.৩% এবং নারায়ন সিং পেয়েছিলেন ৩৪.২%। তিনি ১৯৮০ সালের ১৮ই জানুয়ারি থেকে ১৯৮৪ সালের ৩১শে ডিসেম্বর পর্যন্ত সংসদ সদস্য হিসেবে দায়িত্ব পালন করেন।

## ব্যক্তিগত জীবন
গায়ত্রী দেবী ১৯২৫ সালের ৫ই জুন ভারতের ৫ম প্রধানমন্ত্রী চৌধুরী চরণ সিংকে বিয়ে করেন। এই দম্পতির ছয় সন্তান ছিল, যার মধ্যে ছিলেন বিখ্যাত রাজনীতিবিদ এবং প্রাক্তন কেন্দ্রীয় মন্ত্রিপরিষদ মন্ত্রী অজিত সিং এবং কন্যা সত্যবতী সোলাঙ্কি।
[থাম্ব|[চৌধুরী চরণ সিং|চরণ সিংয়ের সঙ্গে গায়ত্রী দেবী]]

## মৃত্যু
দীর্ঘ অসুস্থতার পর ২০০২ সালের ১০ই মে ৯৬ বছর বয়সে গায়ত্রী দেবী মারা যান।

## বহিঃসংযোগ

* গায়ত্রী দেবী - চরণ সিং আর্কাইভস

## তথ্যসূত্র

বিষয়শ্রেণী:সপ্তম লোকসভার সদস্য
বিষয়শ্রেণী:উত্তরপ্রদেশের নারী
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:ভারতীয় হিন্দু
বিষয়শ্রেণী:উত্তরপ্রদেশের লোকসভা সদস্য
বিষয়শ্রেণী:উত্তরপ্রদেশ বিধানসভার সদস্য ১৯৭৪-১৯৭৭
বিষয়শ্রেণী:উত্তরপ্রদেশ বিধানসভার সদস্য ১৯৬৯-১৯৭৪
বিষয়শ্রেণী:সোনিপথ জেলার ব্যক্তি
বিষয়শ্রেণী:ভারতের প্রধানমন্ত্রীর দাম্পত্য সঙ্গী
বিষয়শ্রেণী:২০০২-এ মৃত্যু
বিষয়শ্রেণী:১৯০৫-এ জন্ম
আন্না আবালোকিনা

**আন্না আবালোকিনা** () একজন রুশ শিক্ষাবিদ এবং বার্লিন মুক্ত বিশ্ববিদ্যালয়ের একজন গবেষণা ফেলো। আবালোকিনা বৈজ্ঞানিক দুর্নীতি এবং জালিয়াতি নিয়ে গবেষণা করেন, যার মধ্যে 'পেপার মিলস' এবং অপহৃত জার্নাল অন্তর্ভুক্ত রয়েছে। ২০২৪ সালে বিজ্ঞানকে রূপদানকারী দশজন ব্যক্তির একজন হিসেবে ''নেচার'' সাময়িকী তাকে নেচার'স ১০ তালিকায় স্থান দিয়েছে।

## শিক্ষাজীবন ও কর্মজীবন

আবালোকিনা মস্কোর ফিন্যান্সিয়াল ইউনিভার্সিটিতে আন্তর্জাতিক অর্থনীতি নিয়ে পড়াশোনা করেন এবং এরপর পেরুজিয়া বিশ্ববিদ্যালয় থেকে রুশ ব্যাংকগুলোর ওপর পিএইচডি সম্পন্ন করেন। বার্লিন মুক্ত বিশ্ববিদ্যালয়ের পূর্ব ইউরোপীয় স্টাডিজ ইনস্টিটিউটে গবেষণা ফেলো হিসেবে যোগ দেওয়ার আগে আবালোকিনা মিউনিখের লুডউইগ ম্যাক্সিমিলিয়ান ইউনিভার্সিটি, বিশ্বব্যাংক এবং জাতিসংঘ বাণিজ্য ও উন্নয়ন সংস্থায় কাজ করেছেন। 

আবালোকিনা একাডেমিক প্রকাশনায় অপব্যবহার নিয়ে গবেষণা করেন। ফিন্যান্সিয়াল ইউনিভার্সিটিতে কাজ করার সময় আবালোকিনা লক্ষ্য করেন যে, অন্য একটি বিশ্ববিদ্যালয়ের একজন শিক্ষার্থী তার দুটি গবেষণাপত্র হুবহু নকল (প্লেজারিজম) করেছে। তিনি সংশ্লিষ্ট সাময়িকী বা জার্নালের কাছে অভিযোগ করার পর, নিবন্ধগুলো প্রত্যাহার করার পরিবর্তে লেখককে আবালোকিনার কাজের তথ্যসূত্র যোগ করার অনুমতি দেওয়া হয়েছিল।

২০১৩ সাল থেকে আবালোকিনা ডিসারনেট নামক সংগঠনের সাথে কাজ করছেন, যা রুশ গবেষণাপত্র এবং প্রকাশিত নিবন্ধগুলোতে চৌর্যবৃত্তি শনাক্ত করে। এই সংগঠনটি শত শত প্রতিষ্ঠানে হাজার হাজার ভুয়া ডিগ্রি চিহ্নিত করেছে। 

২০১৯ সালে আবালোকিনা 'ইন্টারন্যাশনাল পাবলিশার এলএলসি' নামে একটি 'গবেষণাপত্র তৈরির কারখানা' শনাক্ত করেন, যা নিবন্ধের লেখকত্ব বিক্রি করে। তিনি এলসেভিয়ার এবং উইলির মতো প্রতিষ্ঠিত প্রকাশকদের দ্বারা পরিচালিত ৬৮টি সাময়িকীতে ১০০টিরও বেশি সন্দেহজনক নিবন্ধ শনাক্ত করেন। অতি সম্প্রতি আবালোকিনা হাইজ্যাকড জার্নাল বা অপহৃত সাময়িকী নিয়ে অনুসন্ধান করেছেন, যা এক ধরণের সাইবার জালিয়াতি। এতে একটি আসল একাডেমিক জার্নালের ওয়েবসাইট নকল করে ভুয়া সাইট তৈরি করা হয়। আবালোকিনা অপহৃত জার্নাল পরীক্ষার জন্য একটি টুল তৈরি করেছেন, যা রিট্রাকশন ওয়াচ দ্বারা পরিচালিত হয়।

আবালোকিনার এই সাহসী কাজের ফলে রুশ সোশ্যাল মিডিয়া নজরদারি সংস্থা রসকোমনাডজোর তাকে তাদের ওয়াচলিস্টে অন্তর্ভুক্ত করেছে।

## সম্মাননা ও পুরস্কার
২০২৩ সালে আবালোকিনা এবং সহ-লেখক ডরোথি ভি. এম. বিশপ তাদের 'পেপার মিলস: এ নভেল ফর্ম অফ পাবলিশিং ম্যালপ্র্যাকটিস অ্যাফেক্টিং সাইকোলজি' নিবন্ধের জন্য 'সোসাইটি ফর দ্য ইমপ্রুভমেন্ট অফ সাইকোলজিক্যাল সায়েন্স' থেকে প্রশংসাপত্র লাভ করেন।

আবালোকিনাকে ২০২৪ সালে বিজ্ঞানকে প্রভাবিতকারী দশজন ব্যক্তির একজন হিসেবে ''নেচার'' সাময়িকী মনোনীত করে।

## নির্বাচিত কাজসমূহ

* 
* 
* 
* 
* 

## তথ্যসূত্র

## বহিঃসংযোগ

* *[https://www.abc.net.au/listen/programs/sundayextra/science-sleuth-honoured-in-nature-10/104721960 Science sleuth honoured in Nature]*, অস্ট্রেলীয় রেডিও এবিসি-তে আন্না আবালোকিনার সাক্ষাৎকার, ১৫ ডিসেম্বর ২০২৪।
* *Paper mills: challenges, current understanding and unanswered questions* স্ট্যানফোর্ডের মেটা-রিসার্চ ইনোভেশন সেন্টারে আন্না আবালোকিনার বক্তব্য, ২৫ এপ্রিল ২০২৪, ইউটিউবের মাধ্যমে।

বিষয়শ্রেণী:রুশ শিক্ষাবিদ
বিষয়শ্রেণী:রুশ নারী শিক্ষাবিদ
বিষয়শ্রেণী:পেরুজিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ফিন্যান্সিয়াল ইউনিভার্সিটি আন্ডার দ্য গভর্নমেন্ট অফ দ্য রাশিয়ান ফেডারেশনের প্রাক্তন শিক্ষার্থী
বিষয়শ্রেণী:বার্লিন মুক্ত বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর জন্ম
বিষয়শ্রেণী:জীবিত ব্যক্তি
মেয়েদের ইসলামিক সংগঠন

**গার্লস ইসলামিক অর্গানাইজেশন** বা **জিআইও** (GIO)  হলো ভারতের মুসলিম মেয়েদের একটি ছাত্রী সংগঠন। এটি জামায়াতে ইসলামী হিন্দ-এর বিভিন্ন রাজ্য কমিটির পৃষ্ঠপোষকতায় নারী শিক্ষার্থীদের শাখা হিসেবে আত্মপ্রকাশ করে।

জিআইও রাজস্থান, পশ্চিমবঙ্গ, অন্ধ্রপ্রদেশ, তেলেঙ্গানা, মহারাষ্ট্র, কেরালা, দিল্লি, গুজরাত এবং কর্ণাটক সহ বেশ কয়েকটি ভারতীয় রাজ্যে সক্রিয়ভাবে কাজ করে।

## ইতিহাস
১৯৮৪ সাল থেকে জিআইও কেরালার জামায়াতে ইসলামীর নারী শাখার অংশ হিসেবে কাজ শুরু করে। পরবর্তীতে এটি ভারতের বিভিন্ন রাজ্যে বিস্তৃত হয় এবং রাজ্য কমিটি গঠিত হয়।

২০০৭ সালে এটি অন্ধ্রপ্রদেশ এবং তেলেঙ্গানা রাজ্যে কাজ শুরু করে।

পরবর্তীতে গোয়া, দিল্লি, মহারাষ্ট্র, গুজরাত এবং কর্ণাটকেও এর বিস্তার ঘটে।

জিআইও দাবি করে যে, তারা নারী শিক্ষার্থী এবং তরুণীদের ক্ষমতায়ন এবং ধর্ম, সংস্কৃতি ও বর্ণের ভিত্তিতে বৈষম্যের বিরুদ্ধে কাজ করছে। সংগঠনটি আরও দাবি করে যে তাদের সমস্ত কার্যক্রম ইসলামের মৌলিক আদর্শের ওপর ভিত্তি করে পরিচালিত হয়। জিআইও ছাত্রীদের জন্য বিভিন্ন ক্যাম্প, সচেতনতামূলক প্রচারণা  এবং প্রতিযোগিতার আয়োজন করে থাকে।

সংগঠনটি নিয়মিত অধ্যয়ন চক্র এবং মেয়েদের জন্য জনসভার আয়োজন করে। নারী শিক্ষার্থী ও তরুণীদের জন্য তারা মাঝেমধ্যে বিশেষ ক্যাম্পেইন পরিচালনা করে। নারী সংশ্লিষ্ট বিভিন্ন সামাজিক ইস্যু বা প্রতিবাদ কর্মসূচিতেও জিআইও অংশগ্রহণ বা নেতৃত্ব প্রদান করে।

## আরও দেখুন
* স্টুডেন্টস ইসলামিক অরগানাইজেশন অব ইন্ডিয়া
* জামায়াতে ইসলামী হিন্দ

## তথ্যসূত্র

বিষয়শ্রেণী:ভারতে নারী শিক্ষা
বিষয়শ্রেণী:ভারত ভিত্তিক ইসলামি সংগঠন
ভিক্তর ইয়োকেরেস

**ভিক্তর এইনার ইয়োকেরেস** (, ; জন্ম: ৪ জুন ১৯৯৮; **ভিক্তর ইয়োকেরেস** নামে সুপরিচিত) হলেন একজন সুয়েডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং সুইডেন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

২০১৫ সালে, ইয়োকেরেস সুইডেন অনূর্ধ্ব-১৯ দলের হয়ে খেলার মাধ্যমে সুইডেনের বয়সভিত্তিক পর্যায়ে অভিষেক করেছিলেন। প্রায় চার বছর যাবত সুইডেনের বয়সভিত্তিক দলের হয়ে খেলার পর, তিনি ২০১৯ সালে সুইডেনের হয়ে আন্তর্জাতিক পর্যায়ে অভিষেক করেছেন; সুইডেনের জার্সি গায়ে তিনি এপর্যন্ত ৩০ ম্যাচে ১৫টি গোল করেছেন।

## প্রারম্ভিক জীবন
ভিক্তর এইনার ইয়োকেরেস ১৯৯৮ সালের ৪ঠা জুন তারিখে সুইডেনের স্টকহোমে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ইয়োকেরেস সুইডেন অনূর্ধ্ব-১৯ এবং সুইডেন অনূর্ধ্ব-২১ দলের হয়ে খেলার মাধ্যমে সুইডেনের প্রতিনিধিত্ব করেছেন। ২০১৫ সালের ৯ই নভেম্বর তারিখে তিনি মাল্টা অনূর্ধ্ব-১৯ দলের বিরুদ্ধে ম্যাচে সুইডেন অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন।

২০১৯ সালের ৮ই জানুয়ারি তারিখে, ২০&nbsp;বছর, ৭&nbsp;মাস ও ৪&nbsp;দিন বয়সে, ডান পায়ে ফুটবল খেলায় পারদর্শী ইয়োকেরেস ফিনল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সুইডেনের হয়ে অভিষেক করেছেন। উক্ত ম্যাচের ৮১তম মিনিটে কাল্লে হোমবার্গের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ফিনল্যান্ড ১–০ গোলের ব্যবধানে জয়লাভ করেছিল। সুইডেনের হয়ে অভিষেকের বছরে ইয়োকেরেস সর্বমোট ২ ম্যাচে ১টি গোল করেছেন।

## তথ্যসূত্র

## বহিঃসংযোগ

* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সুয়েডীয় ফুটবলার
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:আর্সেনাল ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:সুইডেনের আন্তর্জাতিক যুব ফুটবলার
বিষয়শ্রেণী:সুইডেনের অনূর্ধ্ব-১৯ আন্তর্জাতিক ফুটবলার
বিষয়শ্রেণী:সুইডেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:সুইডেনের আন্তর্জাতিক ফুটবলার
বিষয়শ্রেণী:স্পোর্টিং সিপি-এর ফুটবলার
বিষয়শ্রেণী:কভেন্ট্রি সিটি ফুটবল ক্লাবের খেলোয়াড়
বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড়
বিষয়শ্রেণী:ফুটবল ক্লাব জাংকট পাওলির খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:২. বুন্দেসলিগার খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:সুয়েডীয় পুরুষ ফুটবলার
বিষয়শ্রেণী:সুপেরেত্তানের খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:পর্তুগালে প্রবাসী পুরুষ ফুটবলার
বিষয়শ্রেণী:ইংল্যান্ডে সুয়েডীয় প্রবাসী ক্রীড়াবিদ
বিষয়শ্রেণী:পর্তুগালে সুয়েডীয় প্রবাসী ক্রীড়াবিদ
বিষয়শ্রেণী:এত্তান ফুটবলের খেলোয়াড়
ইতেলভিনা আন্দ্রেউ

**এতেলভিনা আন্দ্রেউ সানচেজ** (জন্ম ১৯৬৯) হলেন স্পেনের স্বাস্থ্য ও সামাজিক নীতি মন্ত্রণালয়ের ভোক্তা ও নাগরিক সেবা বিষয়ক মহাপরিচালক। রাজনৈতিক জীবনের পাশাপাশি তিনি অগ্ন্যাশয় সংক্রান্ত গবেষণায় বিশেষ পারদর্শী।

## পটভূমি
আন্দ্রেউ ১৯৬৯ সালের ৬ মার্চ আলিকান্তে শহরে জন্মগ্রহণ করেন। তিনি ভ্যালেন্সিয়া বিশ্ববিদ্যালয় থেকে পদার্থবিজ্ঞানে স্নাতক এবং আলিকান্তে বিশ্ববিদ্যালয় থেকে চিকিৎসাবিজ্ঞানে ডক্টরেট ডিগ্রি অর্জন করেন।

## কর্মজীবন
তিনি আলিকান্তে বিশ্ববিদ্যালয়ে একজন গবেষক হিসেবে তার পেশাদার জীবন শুরু করেন এবং পরবর্তীতে মিগুয়েল হার্নান্দেজ বিশ্ববিদ্যালয়ে অধ্যাপক হিসেবে কর্মরত ছিলেন। তিনি অগ্ন্যাশয়ের কার্যকারিতা বিষয়ক বেশ কয়েকটি বহুল উদ্ধৃত গবেষণাপত্রের সহ-লেখক।

২০০৪ সালে তিনি আলিকান্তেতে স্পেনীয় সরকারের প্রতিনিধি (*[[:es:Subdelegación del Gobierno|Subdelegada del Gobierno]]*) হিসেবে নিযুক্ত হন।

২০০৭ সালের পৌর নির্বাচনে এতেলভিনা আন্দ্রেউ সানচেজ আলিকান্তের মেয়র পদের জন্য স্প্যানিশ সোশ্যালিস্ট ওয়ার্কার্স পার্টি (*পিএসওই*) থেকে প্রার্থী হিসেবে প্রতিদ্বন্দ্বিতা করেন। নির্বাচনে তিনি পিপলস পার্টির (*পার্টিডো পপুলার*) প্রার্থীর কাছে প্রায় ৪,০০০ ভোটের ব্যবধানে পরাজিত হন। তবে এটি ছিল ১৯৮৩ সালের পর আলিকান্তেতে সমাজতন্ত্রীদের অন্যতম সেরা নির্বাচনী সাফল্য।

২০০৮ সালের ২৫ এপ্রিল এতেলভিনা আন্দ্রেউ স্বাস্থ্য ও সামাজিক নীতি মন্ত্রণালয়ের ভোক্তা ও নাগরিক সেবা বিষয়ক মহাপরিচালক নিযুক্ত হন। তিনি মন্ত্রী বের্নাত সোরিয়া-র ঘনিষ্ঠ হিসেবে পরিচিত, যার সাথে তার একাডেমিক কর্মজীবনের সময় থেকেই পরিচয় ছিল।

## নির্বাচিত প্রকাশনা
*
*
*
*

## তথ্যসূত্র
জেনেভিভ আলমৌজনি

**জেনেভিয়েভ আলমৌজনি** (জন্ম ১৯৬০) একজন ফরাসি জীববিজ্ঞানী। তিনি এপিজেনেটিক্স বিশেষজ্ঞ এবং কুরি ইনস্টিটিউটের গবেষণা কেন্দ্রের পরিচালক।

## জীবনী
জেনেভিয়েভ আলমৌজনি আলজেরিয়ায় জন্মগ্রহণ করেন এবং ১৯৮০ থেকে ১৯৮৫ সাল পর্যন্ত একোল নরমাল সুপেরিয়র দ্য ফন্টেন-অ-রোজেসে পড়াশোনা করেন। ১৯৮৮ সালে তিনি পিয়ের এবং মারি কুরি বিশ্ববিদ্যালয়ে মার্সেল মেচালির তত্ত্বাবধানে অণুজীববিজ্ঞানে একটি থিসিস সম্পন্ন করেন। তার গবেষণার বিষয় ছিল ডিএনএ ক্রোমাটিন প্রতিলিপি এবং বিন্যাস অধ্যয়নের জন্য জেনোপাস (xenope) ডিম থেকে প্রাপ্ত একটি সিস্টেমের ব্যবহার।

১৯৮৮ থেকে ১৯৮৯ এবং ১৯৯১ থেকে ১৯৯৩ সাল পর্যন্ত তিনি মার্কিন যুক্তরাষ্ট্রের মেরিল্যান্ড অঙ্গরাজ্যের বেথেসডায় অবস্থিত ন্যাশনাল ইনস্টিটিউটস অফ হেলথ-এর গবেষণা কেন্দ্রে অধ্যাপক অ্যালান উলফ-এর গবেষণাগারে পোস্ট-ডক্টরাল গবেষক হিসেবে কাজ করেন। ২০০০ সালের জানুয়ারি মাস থেকে তিনি ফরাসি জাতীয় বৈজ্ঞানিক গবেষণা কেন্দ্র সঁত্র নাসিওনাল দ্য লা র‍্যশের্শ সিয়ঁতিফিক (সিএনআরএস)-এর একজন গবেষণা পরিচালক হিসেবে দায়িত্ব পালন করছেন।

২০১৩ সালে তিনি কুরি ইনস্টিটিউটের গবেষণা বিভাগের দায়িত্ব গ্রহণ করেন এবং মারি কুরি ও আইরিন জুলিও-কুরির পর এই পদে আসীন হওয়া তৃতীয় নারী হন। তিনি ২০১৩ সালে ইনফোসিস পুরস্কারের জীবন বিজ্ঞান বিষয়ের জুরি সদস্য হিসেবে কাজ করেছেন। তিনি ২০১৮-২০১৯ মেয়াদে 'ইইউ-লাইফ'-এর সভাপতি ছিলেন, যা ইউরোপে উচ্চমানসম্পন্ন গবেষণার পক্ষে কাজ করা গবেষণা প্রতিষ্ঠানগুলোর একটি জোট। জেনেভিয়েভ আলমৌজনি 'সেল' সাময়িকীর সম্পাদনা পর্ষদেরও একজন সদস্য।

## বৈজ্ঞানিক কাজ
তার গবেষণা মূলত ক্যান্সার প্রতিরোধ এবং টিউমার গঠনে নির্দিষ্ট কিছু প্রোটিনের ভূমিকার ওপর আলোকপাত করে।
জেনেভিয়েভ আলমৌজনি সুকেন্দ্রিক কোষে বংশগত এবং এপিজেনেটিক তথ্যের সঞ্চালন নিয়ে গবেষণা করেন, বিশেষ করে ক্রোমাটিন গঠন প্রক্রিয়ার মাধ্যমে এবং এই স্তরের নিয়ন্ত্রণে কোনো ত্রুটির ফলে ক্যান্সারের ওপর তার প্রভাব নিয়ে তিনি কাজ করেন।

## পুরস্কার ও সম্মাননা

* ২০০০: সিএনআরএস রৌপ্য পদক
* ২০১১: লেজিওঁ দনরের শ্যভালিয়ে (Chevalier)
* ২০১৩: এপিজেনেটিক্স ক্ষেত্রে গবেষণার জন্য, বিশেষ করে জিন নিয়ন্ত্রণে হিস্টোন এবং ক্রোমাটিনের ভূমিকার জন্য ফেবস (FEBS)/ইএমবিও (EMBO) 'উইমেন ইন সায়েন্স' পুরস্কার
* ২০১৩: আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্স-এর সদস্য নির্বাচিত
* ২০১৩: ১০ ডিসেম্বর ২০১৩-এ ফরাসি বিজ্ঞান একাডেমির সদস্য নির্বাচিত
* ২০১৬: লেজিওঁ দনরের অফিসার

## তথ্যসূত্র

বিষয়শ্রেণী:১৯৬০-এ জন্ম
বিষয়শ্রেণী:এপিজেনেটিস্ট
বিষয়শ্রেণী:ক্যান্সার গবেষক
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:সঁত্র নাসিওনাল দ্য লা র‍্যশের্শ সিয়ঁতিফিক পুরস্কার
বিষয়শ্রেণী:ফরাসি আণবিক জীববিজ্ঞানী
বিষয়শ্রেণী:ফরাসি নারী জীববিজ্ঞানী
বিষয়শ্রেণী:পিয়ের এবং মারি কুরি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:সঁত্র নাসিওনাল দ্য লা র‍্যশের্শ সিয়ঁতিফিকের গবেষণা পরিচালক
বিষয়শ্রেণী:বিজ্ঞানে নারী হিসেবে লরিয়াল-ইউনেস্কো পুরস্কার বিজয়ী
কারেন আর্ডাল

**কারেন আই. আর্দাল** (জন্ম ১৯৬১) একজন নরওয়েজীয় এবং ওলন্দাজ ফলিত গণিতবিদ, তাত্ত্বিক কম্পিউটার বিজ্ঞানী এবং অপারেশন গবেষক। তাঁর গবেষণার বিষয়বস্তুর মধ্যে রয়েছে কম্বিনেটরিয়াল অপ্টিমাইজেশান, ইন্টিজার প্রোগ্রামিং, অ্যাপ্রোক্সিমেশন অ্যালগরিদম এবং ফ্যাসিলিটি লোকেশন; যার ব্যবহারিক প্রয়োগের মধ্যে রয়েছে জরুরি যানবাহনের অবস্থান নির্ধারণের মাধ্যমে তাদের সাড়াদানের সময় উন্নত করা। তিনি ডেলফট ইউনিভার্সিটি অফ টেকনোলজির ডেলফট ইনস্টিটিউট অফ অ্যাপ্লাইড ম্যাথমেটিক্স-এর একজন অধ্যাপক এবং ২০১৬–২০১৯ মেয়াদের জন্য ম্যাথমেটিক্যাল অপ্টিমাইজেশান সোসাইটির সভানেত্রী ছিলেন।

## শিক্ষা ও কর্মজীবন
আর্দাল মূলত নরওয়ের বাসিন্দা। তিনি ১৯৯২ সালে বেলজিয়ামের ক্যাথলিক ইউনিভার্সিটি অফ লুভ্যাঁ থেকে পিএইচডি ডিগ্রি অর্জন করেন। লরেন্স ওলসি-র তত্ত্বাবধানে তার গবেষণাপত্রটির শিরোনাম ছিল, *অন দ্য সলিউশন অফ ওয়ান অ্যান্ড টু-লেভেল ক্যাপাসিটেটেড ফ্যাসিলিটি লোকেশন প্রবলেমস বাই দ্য কাটিং প্লেন অ্যাপ্রোচ*। তার এই গবেষণাপত্রটি ইনস্টিটিউট ফর অপারেশনস রিসার্চ অ্যান্ড দ্য ম্যানেজমেন্ট সায়েন্সেস (ইনফর্মস)-এর লোকেশন অ্যানালাইসিস বিভাগের পক্ষ থেকে দ্বিতীয় স্থান অধিকার করে এবং 'সোলা ডিসার্টেশন অ্যাওয়ার্ড' লাভ করে।

আর্দাল ইতিপূর্বে ওলন্দাজ গবেষণা প্রতিষ্ঠান সেন্ট্রাম উইসকুন্ডে অ্যান্ড ইনফরমেটিকাতে গবেষক হিসেবে কর্মরত ছিলেন এবং ২০০৫ সাল থেকে আইন্দহোভেন প্রযুক্তি বিশ্ববিদ্যালয়ের সাথেও যুক্ত ছিলেন। তিনি ২০০৮ সালে ডেলফটে চলে আসেন।

তিনি ২০১৯ সালে ইনস্টিটিউট ফর অপারেশনস রিসার্চ অ্যান্ড দ্য ম্যানেজমেন্ট সায়েন্সেস (ইনফর্মস)-এর একজন 'ফেলো' নির্বাচিত হন।

## তথ্যসূত্র




## বহিঃসংযোগ
* 
*
অর্থী আহমেদ

**অর্থী আহমেদ** একজন বাংলাদেশি নৃত্যশিল্পী, নৃত্যশিক্ষক ও সাংস্কৃতিক কর্মী। নৃত্য শিখানোর জন্য তিনি ২০২২ সালে ঢাকায় **অর্থি আহমেদ ড্যান্স একাডেমি** প্রতিষ্ঠা করেন। তিনি ভারতীয় শাস্ত্রীয় নৃত্যকে ব্যবহার করে লিঙ্গবৈষম্য, নারীবিদ্বেষ এবং সাংস্কৃতিক ঐতিহ্য বিলুপ্তির মতো সমসাময়িক সামাজিক বিষয় তুলে ধরেন।

২০২৬ সালে বাংলাদেশ সরকার তাঁকে দেশের দ্বিতীয় সর্বোচ্চ বেসামরিক সম্মাননা একুশে পদক প্রদান করে।

## প্রারম্ভিক জীবন ও কর্মজীবন
অর্থী আহমেদ তিন বছর বয়সে নৃত্যচর্চা শুরু করেন। নৃত্যে তার হাতেখড়ি হয় শর্মিলা বন্দ্যোপাধ্যায় ও বেলায়েত হোসেন খানের কাছে। ভারতীয় সাংস্কৃতিক সম্পর্ক পরিষদ (আইসিসিআর) থেকে বৃত্তি লাভের পর তিনি রবীন্দ্র ভারতী বিশ্ববিদ্যালয় থেকে ভরতনাট্যমে স্নাতক (বিএ) ও স্নাতকোত্তর (এমএ) ডিগ্রি অর্জন করেন। পাশাপাশি তিনি মাদ্রাজ বিশ্ববিদ্যালয় থেকে নৃত্যশিক্ষায় শিক্ষক প্রশিক্ষণ ডিপ্লোমা লাভ করেন, যেখানে তাঁর বিশেষায়ন ছিল নৃত্য মনোবিজ্ঞান।

কর্মজীবনের শুরুতে তাঁর শিক্ষার্থীরা মূলত শিশু হলেও ২০২০ সালের কোভিড-১৯ মহামারি চলাকালে তিনি প্রাপ্তবয়স্ক নবীনদের জন্য নৃত্যশ্রেণি চালু করেন। ২০২২ সালে প্রতিষ্ঠা করেন অর্থী আহমেদ ড্যান্স অ্যাকাডেমি। ২৫ জন শিক্ষার্থী নিয়ে শুরু হওয়া এই কার্যক্রম বর্তমানে প্রায় ৬০০ শিক্ষার্থীতে বিস্তৃত হয়েছে। তাঁর মতে, নৃত্যচর্চা মানসিক আরোগ্যের একটি কার্যকর মাধ্যম—

২০২৩ সালে তাঁর প্রযোজনা *সখী*-তে ৯০ জন নারী নৃত্যশিল্পী অংশগ্রহণ করেন। ২০২৫ সালের আগস্টে ঢাকা বিশ্ববিদ্যালয়ের চারুকলা অনুষদে অনুষ্ঠিত *ঘনঘটা* ছিল বর্ষা-নির্ভর একটি নৃত্যপ্রযোজনা, যা রবীন্দ্রনাথ ঠাকুরের রচনাসমূহ থেকে অনুপ্রাণিত। একই বছরের নভেম্বর মাসে তাঁর একাডেমির পরিবেশনা *নবপল্লব ২* অনুষ্ঠিত হয় বাংলাদেশ গার্ল গাইডস অ্যাসোসিয়েশনের সদর দপ্তরে।

## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:ভরতনাট্যম নৃত্যশিল্পী
বিষয়শ্রেণী:ভারতীয় ধ্রুপদী নৃত্যের শিক্ষক
বিষয়শ্রেণী:বাংলাদেশী নারী নৃত্যশিল্পী
বিষয়শ্রেণী:বাংলাদেশি নৃত্যশিক্ষক
বিষয়শ্রেণী:রবীন্দ্রভারতী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০২৬-এ একুশে পদক বিজয়ী
বিষয়শ্রেণী:জন্মসাল অনুপস্থিত (জীবিত ব্যক্তি)
বিষয়শ্রেণী:জন্মতারিখ অনুপস্থিত (জীবিত ব্যক্তি)
বিষয়শ্রেণী:জন্মস্থান অনুপস্থিত (জীবিত ব্যক্তি)
অনোরিয়া অ্যাকোস্টা-সিসন

**অনোরিয়া ডিজন অ্যাকোস্টা-সিসন** (৩০ ডিসেম্বর ১৮৮৮ – ১৯ জানুয়ারি ১৯৭০) ছিলেন প্রথম ফিলিপিনো নারী যিনি চিকিৎসাবিজ্ঞানে ডক্টর হয়েছিলেন।

## জীবনী

তিনি ফিলিপাইনের পাঙ্গাসিনানের কালাসিয়াওতে জন্মগ্রহণ করেন এবং ১৯০৯ সালে উইমেন'স মেডিকেল কলেজ অফ পেনসিলভানিয়া (পরবর্তীতে ড্রেক্সেল বিশ্ববিদ্যালইয়ের সাথে একীভূত হয়) থেকে স্নাতক সম্পন্ন করেন। ১৯১০ সালে তিনি ম্যানিলার ফিলিপাইন জেনারেল হাসপাতালের পরিচালককে বিয়ে করেন। সেখানে তিনি প্রথমে ধাত্রীবিদ্যা বিভাগে সহকারী হিসেবে কাজ করেন। পরবর্তীতে তিনি ম্যানিলার সেন্ট পলস হাসপাতালে ধাত্রীবিদ্যা বিভাগের প্রথম সহকারী ছিলেন এবং ১৯১৪ সালে ফিলিপাইন বিশ্ববিদ্যালইয়ের ফ্যাকাল্টি সদস্য হন। ১৯৪০ সাল নাগাদ তিনি সেখানে ধাত্রীবিদ্যা ও স্ত্রীরোগবিদ্যা বিভাগের অধ্যাপক এবং ধাত্রীবিদ্যা বিভাগের প্রধান হন।

গর্ভাবস্থায় ট্রফোব্লাস্টিক রোগ এবং প্রি-এক্লাম্পসিয়া সংক্রান্ত গবেষণার জন্য তিনি আন্তর্জাতিকভাবে সুপরিচিত ছিলেন।

## পুরস্কার ও সম্মাননা

* ১৯৫৫ সালে প্রেসিডেন্সিয়াল মেডেল
* ১৯৫৯ সালে উইমেন’স মেডিকেল কলেজ অফ পেনসিলভানিয়া থেকে গোল্ড মেডেল
* ১৯৫৯ সালে ফিলিপাইন উইমেন’স মেডিকেল অ্যাসোসিয়েশন থেকে সবচেয়ে উল্লেখযোগ্য নারী চিকিৎসক সম্মাননা।
* ১৯৭৮ সালে ফিলিপাইন সরকার তার নাম ও ছবি সম্বলিত একটি স্মারক ডাকটিকিট প্রকাশ করে।

## তথ্যসূত্র

## আরও পড়ুন
*

বিষয়শ্রেণী:১৮৮৮-এ জন্ম
বিষয়শ্রেণী:১৯৭০-এ মৃত্যু
বিষয়শ্রেণী:ফিলিপিনো ধাত্রীবিদ ও স্ত্রীরোগ বিশেষজ্ঞ
বিষয়শ্রেণী:২০ শতকের ফিলিপিনো চিকিৎসক
বিষয়শ্রেণী:২০ শতকের ফিলিপিনো নারী চিকিৎসক
বিষয়শ্রেণী:উইমেন'স মেডিকেল কলেজ অফ পেনসিলভানিয়ার প্রাক্তন শিক্ষার্থী
নৈরাজ্য-সিন্ডিক্যালিজম

অ্যানার্কো-সিন্ডিকালিজম হলো নৈরাজ্যবাদী (anarchist) সংগঠনভিত্তিক একটি ধারা, যেখানে শ্রমিক সংঘ বা ট্রেড ইউনিয়ন–কে শ্রেণিসংগ্রামের প্রধান মাধ্যম হিসেবে দেখা হয়। এটি লিবার্টারিয়ান সমাজতন্ত্রের তত্ত্ব এবং সিন্ডিকালিজমের বাস্তব অনুশীলন থেকে অনুপ্রাণিত। অ্যানার্কো-সিন্ডিকালিজমের মতে, ট্রেড ইউনিয়ন একদিকে যেমন শ্রমিকদের কাজের পরিবেশে তাৎক্ষণিক উন্নতি সাধনের উপায়, অন্যদিকে তেমনি সাধারণ ধর্মঘটের (general strike) মাধ্যমে একটি সামাজিক বিপ্লবের দিকে অগ্রসর হওয়ার মাধ্যম—যার চূড়ান্ত লক্ষ্য হলো রাষ্ট্র ও পুঁজিবাদের বিলুপ্তি।
অ্যানার্কো-সিন্ডিকালিস্টরা ট্রেড ইউনিয়নকে পুঁজিবাদ-পরবর্তী সমাজের পূর্বরূপ (prefiguration) হিসেবে দেখেন এবং উৎপাদন ও বণ্টনের ওপর শ্রমিকদের নিয়ন্ত্রণ প্রতিষ্ঠার জন্য এগুলোকে ব্যবহার করতে চান। এটি একটি রাজনীতি-বিরোধী মতাদর্শ; ফলে অ্যানার্কো-সিন্ডিকালিজম রাজনৈতিক দল এবং সংসদীয় রাজনীতিতে অংশগ্রহণ প্রত্যাখ্যান করে, কারণ তারা মনে করে এগুলো শ্রমিক আন্দোলনের জন্য দুর্নীতিপূর্ণ ও ক্ষতিকর প্রভাব ফেলে।
নিজেদের বস্তুগত ও অর্থনৈতিক লক্ষ্য অর্জনের জন্য অ্যানার্কো-সিন্ডিকালিস্টরা প্রত্যক্ষ কর্মসূচি (direct action) গ্রহণ করে—যেমন ধর্মঘট, বয়কট ও নাশকতা। পাশাপাশি তারা শ্রমিক শ্রেণির মধ্যে সংহতি গড়ে তুলতে সচেষ্ট থাকে, যাতে শ্রমশোষণের বিরুদ্ধে শ্রমিকদের ঐক্যবদ্ধ করা যায় এবং শ্রমিকদের স্ব-ব্যবস্থাপনা (self-management) প্রতিষ্ঠা করা সম্ভব হয়।

অ্যানার্কো-সিন্ডিকালিজমের ভিত্তি স্থাপিত হয় ইন্টারন্যাশনাল ওয়ার্কিংমেনস অ্যাসোসিয়েশন (IWMA)–এর স্বৈরাচারবিরোধী ধারার মাধ্যমে এবং পরে তা বিকশিত হয় ফ্রান্সের জেনারেল কনফেডারেশন অব লেবার (CGT)–এর মাধ্যমে। ১৯০৭ সালে অনুষ্ঠিত আমস্টারডামের আন্তর্জাতিক নৈরাজ্যবাদী কংগ্রেস–এর পর অ্যানার্কো-সিন্ডিকালিজম একটি স্বতন্ত্র ধারা হিসেবে গঠিত হয়, যার ফলে এটি ইউরোপ ও লাতিন আমেরিকায় ট্রেড ইউনিয়ন সংগঠনের প্রভাবশালী রূপে পরিণত হয়।
১৯১৭–১৯২৩ সালের বিপ্লবসমূহের সময় দমন-পীড়নের মুখে পড়ার পর, অ্যানার্কো-সিন্ডিকালিস্টরা ১৯২২ সালে ইন্টারন্যাশনাল ওয়ার্কার্স অ্যাসোসিয়েশন (IWA) প্রতিষ্ঠা করেন। ১৯৩৬ সালের স্পেনীয় বিপ্লবের সময় অ্যানার্কো-সিন্ডিকালিজম তার সর্বোচ্চ শিখরে পৌঁছে, যখন ন্যাশনাল কনফেডারেশন অব লেবার (CNT) স্পেনীয় প্রজাতন্ত্রের বিস্তীর্ণ এলাকাজুড়ে একটি অ্যানার্কো-সিন্ডিকালিস্ট অর্থনীতি প্রতিষ্ঠা করে। তবে ১৯৩৯ সালে স্পেনের গৃহযুদ্ধে নৈরাজ্যবাদীদের পরাজয়ের পর এই আন্দোলনের অবনতি ঘটে।
পরবর্তীতে আন্দোলনটি দুটি ধারায় বিভক্ত হয়:
“অর্থডক্স” ধারা, যারা পরিবর্তিত বাস্তব পরিস্থিতির মধ্যেও ঐতিহ্যবাহী সিন্ডিকালিস্ট নীতিতে অটল থাকে;
“রিভিশনিস্ট” ধারা, যারা বৃহত্তর গণভিত্তি গড়ে তোলা এবং নবগঠিত কল্যাণরাষ্ট্রের কাঠামোর মধ্যে কাজ করার লক্ষ্য গ্রহণ করে।
২০শ শতাব্দীর শেষভাগে নব্যউদারবাদ (neoliberalism)–এর উত্থান এবং পূর্ব ব্লকের পতন অ্যানার্কো-সিন্ডিকালিজমের পুনরুত্থান ঘটায়; এর ফলে বিশ্বজুড়ে আবারও সিন্ডিকালিস্ট ট্রেড ইউনিয়ন গড়ে উঠতে শুরু
এলিজাবেথ হাইচ

**এলিজাবেথ হাইচ** (জন্ম **এরজিবেথ হাইচ** ; ২০ মার্চ ১৮৯৭ - ৩১ জুলাই ১৯৯৪) ছিলেন একজন হাঙ্গেরীয় আধ্যাত্মিক গুরু এবং আধ্যাত্মিকতার উপর বেশ কয়েকটি বইয়ের লেখক।

## জীবন
এলিজাবেথ হাঙ্গেরির বুদাপেস্টে জন্মগ্রহণ করেন এবং সেখানেই বেড়ে ওঠেন। ১৯৪১ সালে তিনি ভারত থেকে হাঙ্গেরিতে আসা সেলভারাজন ইয়েসুদিয়ানের সাথে মিলে বুদাপেস্টে ইউরোপের প্রথম যোগব্যায়াম স্কুল প্রতিষ্ঠা করেন। ১৯৪৮ সালে দ্বিতীয় বিশ্বযুদ্ধের সমাপ্তির পর কমিউনিস্ট শাসনের কারণে তারা তাদের স্কুলটি বন্ধ করতে বাধ্য হন এবং দুজনে সুইজারল্যান্ডে পালিয়ে যান। সেখানে তারা পুনরায় একটি নতুন যোগব্যায়াম স্কুল প্রতিষ্ঠা করেন। 

তার সবচেয়ে সুপরিচিত বই *[https://www.goodreads.com/book/show/619040.Initiation ইনিশিয়েশন]*-এ হাইচ হাঙ্গেরিতে তার জীবনের প্রথম দিকের অভিজ্ঞতার বর্ণনা দিয়েছেন। পাশাপাশি তিনি তার একটি কথিত পূর্বজন্মের বিস্তারিত বিবরণও দিয়েছেন। সেখানে তিনি দাবি করেন যে, প্রাচীন মিশরে তার কথিত চাচা পতাহোটেপ কর্তৃক তিনি রা-এর পুরোহিত হিসেবে দীক্ষিত হয়েছিলেন। বইটিতে তার আরও একটি নিকটতর পূর্বজন্মের কথা বলা হয়েছে, যেখানে তিনি একজন ধোপা ছিলেন, প্রেমিকের দ্বারা পরিত্যক্ত হয়েছিলেন, মেয়ের সাথে যোগাযোগ হারিয়েছিলেন এবং শেষ পর্যন্ত রাস্তায় ভিখারি হিসেবে জীবন কাটিয়েছিলেন।

তার *দ্য উইজডম অফ দ্য ট্যারোট* বইটি অসওয়াল্ড ওয়ার্থ ডেকের ছবির উপর ভিত্তি করে লেখা (তবে কিছু কিছু জায়গায় রঙের পার্থক্য রয়েছে)। এটি মানব বিকাশের আদিরূপ নিয়ে রচিত, যেখানে প্রতিটি ট্যারোট কার্ড একটি নির্দিষ্ট আদিরূপ এবং তার অর্থ নির্দেশ করে।

তার *সেক্সুয়াল এনার্জি অ্যান্ড ইয়োগা* বইটিতে বর্ণনা করা হয়েছে যে, যৌন শক্তিকে যখন ধরে রাখা হয় তখন তা কিভাবে ব্যক্তির চক্রের মধ্যে জমা হতে থাকে। এই শক্তি ব্যক্তির মধ্যে থাকা অজ্ঞতাকে দূর করে, অন্তিমে তাদের বোধিকে জাগিয়ে তোলে এবং ব্যক্তির বোধন সম্ভব করে তোলে।

এলিজাবেথ হাইচ "অহং-মৃত্যু" লাভ করেছেন বলে দাবি করেন। তার অনুসারীরা (তার বইয়ের ভূমিকায় উল্লেখ করা হয়েছে) তার দৃষ্টিতে এটি দৃশ্যমান বলে বর্ণনা করেছেন: "তার দৃষ্টি কোনো সাধারণ মানুষের দৃষ্টি ছিল না, তা ছিল অসীমের দৃষ্টি। এই দৃষ্টি কারো অবচেতন মনের প্রতি অন্ধ বা উদাসীন ছিল না; বরং তা অবচেতন মনকে ভেদ করে যেত—এমন এক দৃষ্টি যা সহ্য করা অত্যন্ত কঠিন ছিল।"

## এলিজাবেথ হাইচের বই
* *[https://www.goodreads.com/book/show/619040.Initiation ইনিশিয়েশন]* ।
* দ্য ডে উইথ ইয়োগা
* *সেক্সুয়াল এনার্জি অ্যান্ড ইয়োগা*
* *উইজডম অফ দ্য ট্যারোট* (সেলভারাজান ইয়েসুদিয়ানের সাথে যৌথভাবে লিখিত)
* *সেলফ হিলিং ইয়োগা অ্যান্ড ডেস্টিনি*
* *入門- 古埃及女祭司的靈魂旅程*

## তথ্যসূত্র

বিষয়শ্রেণী:২০শ শতাব্দীর হাঙ্গেরীয় লেখক
বিষয়শ্রেণী:যোগী
বিষয়শ্রেণী:যোগিনী
বিষয়শ্রেণী:১৯৯৪-এ মৃত্যু
বিষয়শ্রেণী:১৮৯৭-এ জন্ম
অ্যানি ডেল বিডল অ্যান্ড্রুজ

**অ্যানি ডেল বিডল অ্যান্ড্রুজ** (১৩ ডিসেম্বর ১৮৮৫ - ১৪ এপ্রিল ১৯৪০) ছিলেন ক্যালিফোর্নিয়া বিশ্ববিদ্যালয়, বার্কলে থেকে গণিতে পিএইচডি অর্জনকারী প্রথম নারী।
## প্রাথমিক জীবন ও কর্মজীবন
তিনি ক্যালিফোর্নিয়ার হ্যানফোর্ডে জন্মগ্রহণ করেন। তিনি স্যামুয়েল এডওয়ার্ড বিডল এবং আকসাহ অ্যানি বিডলের (বিবাহপূর্ব ম্যাককুইডি) সাত সন্তানের মধ্যে সর্বকনিষ্ঠ কন্যা ছিলেন।
তিনি ১৯০৮ সালে ক্যালিফোর্নিয়া বিশ্ববিদ্যালয় থেকে বিএ ডিগ্রি অর্জন করেন। ১৯১১ সালে তিনি তার কুমারী নাম অ্যানি ডেল বিডল নামে তার থিসিস *Constructive theory of the unicursal plane quartic by synthetic methods* লেখেন; এটি ১৯১২ সালে বিশ্ববিদ্যালয় থেকে প্রকাশিত হয়। তার উপদেষ্টা ছিলেন ডেরিক নরম্যান লেহমার এবং মেলেন হাস্কেল। তার এই গবেষণাপত্রটি সেই সময়ে খুব কার্যকর প্রমাণিত হয়েছিল কারণ দেখা গেছে যে সমস্ত বীজগাণিতিক তল একটি সার্বজনীন কোয়ার্টিকের সাথে সম্পর্কিত যার কোনো দ্বৈত বা ত্রয়ী বিন্দু নেই এবং যার ভিন্ন ভিন্ন স্পর্শক রয়েছে।
তিনি ১৯১১ থেকে ১৯১২ সাল পর্যন্ত ওয়াশিংটন বিশ্ববিদ্যালয়ে গণিতের প্রশিক্ষক ছিলেন, এরপর তিনি উইলহেম স্যামুয়েল অ্যান্ড্রুজকে বিয়ে করেন। ১৯১৪ সালে ক্যালিফোর্নিয়া বিশ্ববিদ্যালয়ে টিচিং ফেলো হিসেবে নিযুক্ত হওয়ার পর ১৯১৫ থেকে ১৯৩২ সালের মধ্যে সেখানে গণিত প্রশিক্ষক হিসেবে কাজ করেন।
তিনি ১৯৩৩ সালের মার্চ মাসে ক্যালিফোর্নিয়ার পালো আল্টোতে জার্নাল অফ দ্য আমেরিকান ম্যাথমেটিক্যাল সোসাইটির সভায় *"The space quartic of the second kind by synthetic methods"* শীর্ষক একটি গবেষণাপত্র উপস্থাপন করেন। গবেষণাপত্রটির সারাংশ সেই বছরের শেষের দিকে প্রকাশিত হয়।
## ব্যক্তিগত জীবন
১৯৩৬ সাল থেকে অ্যান্ড্রুজ তার গাণিতিক গবেষণার পাশাপাশি জনসেবা এবং দাতব্য কাজে সক্রিয় আগ্রহ গ্রহণ করেন। দুই বছর অসুস্থ থাকার পর ১৯৪০ সালের ১৪ এপ্রিল তিনি মৃত্যুবরণ করেন। মৃত্যুকালে তিনি স্বামী ও দুই সন্তান রেখে গেছেন।
## তথ্যসূত্র




বিষয়শ্রেণী:১৮৮৫-এ জন্ম
বিষয়শ্রেণী:১৯৪০-এ মৃত্যু
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন নারী গণিতবিদ
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
অ্যানেট আয়েলো

**অ্যানেট এ. আয়েলো** (জন্ম ১ মে, ১৯৪১) একজন মার্কিন প্রাণিবিজ্ঞানী, উদ্ভিদ বিষয়ক কীটতত্ত্ববিদ এবং অধ্যাপক। তিনি স্মিথসোনিয়ান ট্রপিক্যাল রিসার্চ ইনস্টিটিউটে তার প্রাতিষ্ঠানিক কার্যক্রম পরিচালনা করেন।
## জীবনী
অ্যানেট আয়েলো ১৯৪১ সালের ১লা মে নিউ ইয়র্ক শহরের নিউ ইয়র্কে জন্মগ্রহণ করেন। তিনি প্রাথমিকভাবে বাণিজ্যিক ফটোগ্রাফি নিয়ে পড়াশোনা করেছিলেন এবং প্রকৃতি ফটোগ্রাফির মাধ্যমে উদ্ভিদবিদ্যার প্রতি আগ্রহী হন। ১৯৭২ সালে আয়েলো ব্রুকলিন কলেজ থেকে জীববিজ্ঞানে স্নাতক (বিএ) ডিগ্রি লাভ করেন। ১৯৭৫ সালে তিনি হার্ভার্ড বিশ্ববিদ্যালয় থেকে জীববিজ্ঞানে এমএ ডিগ্রি অর্জন করেন, এবং ১৯৭৮ সালে জীববিজ্ঞানে পিএইচডি ডিগ্রি লাভ করেন। তার পিএইচডি গবেষণার বিষয় ছিল "A Reexamination of *Portlandia* (Rubiaceae) and Associated Taxa", যা তিনি উদ্ভিদবিজ্ঞানী রিচার্ড এ. হাওয়ার্ডের তত্ত্বাবধানে সম্পন্ন করেন। সত্তরের দশকের শেষের দিকে আয়েলো স্মিথসোনিয়ান পরিচালিত একটি ফিল্ড স্টেশনে বারো কলোরাডো দ্বীপে গবেষণা করেন।
## গবেষণার বিষয়
আয়েলো তার প্রধান গবেষণার বিষয়গুলো এভাবে বর্ণনা করেছেন: "আমার প্রধান মনোযোগের বিষয় ছিল মথ এবং প্রজাপতির রূপান্তর, বিশেষ করে শুঁয়োপোকার বিকাশ, আচরণ এবং প্রতিরক্ষা ব্যবস্থা এবং তারা ও তাদের পোষক উদ্ভিদগুলি প্রজাতির সম্পর্ক সম্পর্কে আমাদের বুঝতে কী কী সূত্র দিতে পারে।"
## প্রকাশনা
### নির্বাচিত নিবন্ধসমূহ
* অ্যানেট আয়েলো, ব্রায়ান জে. স্টাকি (২০২০)। "First host plant record for Pacarina (Hemiptera: Cicadidae)" 
* হেইডি কনাহস, অ্যানেট আয়েলো, সানশাইন ভ্যান বেল এবং জেনোভেভা রদ্রিগেজ-কাস্তানেদা (২০১১)। "Caterpillar abundance and parasitism in a seasonally dry versus wet tropical forest of Panama"। *Journal of Tropical Ecology*। **২৭** (১): ৫১-৫৮৪।
* জঁ-পল ভিগনেরন, প্রিসিলা সাইমোনিস, অ্যানেট আয়েলো, অ্যানিক বে, ডোনাল্ড এম উইন্ডসর, জঁ-ফ্রাঁসোয়া কলোমার এবং মারি রাসার্ট (২০১০)। "Reverse color sequence in the diffraction of white light by the wing of the male butterfly *Pierella luna* (Nymphalidae: Satyrinae)"। *Physical Review E*। **৮২** (২): ০২১৯০৩।
### বইসমূহ
* ২০০৫। অ্যানেট আয়েলো, ভিসেন্টে রদ্রিগেজ গ্রাসিয়া, ভিটোর ওসমার বেকার এবং ওলগা অফ গ্রিস। "Mariposas (Lepidoptera) de Bahía Honda e Isla de Canales de Tierra (Veraguas, Panamá)"।
* ১৯৯২। ডায়োমিডিস কুইন্টেরো এবং অ্যানেট আয়েলো। *Insects of Panama and Mesoamerica: Selected Studies*। অক্সফোর্ড সায়েন্স পাবলিকেশনস। ইলাস্ট্রেটেড এডিশন, অক্সফোর্ড ইউনিভার্সিটি প্রেস। ৬৯২ পৃষ্ঠা। 
## তথ্যসূত্র

## বহিঃসংযোগ

* অ্যানেট এ. আয়েলোর সাথে মৌখিক ইতিহাস সাক্ষাৎকার (২০১০)
* 

বিষয়শ্রেণী:১৯৪১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন প্রাণিবিজ্ঞানী
বিষয়শ্রেণী:মার্কিন নারী কীটতত্ত্ববিদ
বিষয়শ্রেণী:ব্রুকলিন কলেজের প্রাক্তন শিক্ষার্থী
বিষয়শ্রেণী:হার্ভার্ড গ্র্যাজুয়েট স্কুল অফ আর্টস অ্যান্ড সায়েন্সের প্রাক্তন শিক্ষার্থী
বিষয়শ্রেণী:মার্কিন নারী উদ্ভিদবিজ্ঞানী
বিষয়শ্রেণী:মার্কিন উদ্ভিদবিজ্ঞানী
বিষয়শ্রেণী:২১শ শতাব্দীর মার্কিন প্রাণিবিজ্ঞানী
বিষয়শ্রেণী:নিউ ইয়র্ক শহরের বিজ্ঞানী
বিষয়শ্রেণী:স্মিথসোনিয়ান ইনস্টিটিউশনের ব্যক্তি
বিষয়শ্রেণী:২০শ শতাব্দীর মার্কিন নারী লেখক
বিষয়শ্রেণী:২১শ শতাব্দীর মার্কিন নারী লেখক
বিষয়শ্রেণী:২০শ শতাব্দীর মার্কিন নারী জীববিজ্ঞানী
বিষয়শ্রেণী:২১শ শতাব্দীর মার্কিন নারী বিজ্ঞানী
অ্যামিলিয়া হিলারিয়া

**অ্যামিলিয়া হিলারিয়া** (আনু. ৩০০ – আনু. ৩৬৩) ছিলেন একজন গ্যালো-রোমান চিকিৎসক। তিনি চিকিৎসা পেশায় নিয়োজিত ছিলেন এবং স্ত্রীরোগবিদ্যা ও ধাত্রীবিদ্যা নিয়ে বই লিখেছিলেন। শিশুকালে তার প্রফুল্ল মেজাজের কারণে তাকে "হিলারিয়া" নামে ডাকা হতো।
## প্রাথমিক জীবন
অ্যামিলিয়া রোমান সাম্রাজ্যের বর্তমান ফ্রান্সের মোসেল অঞ্চলে জন্মগ্রহণ করেন। তিনি ক্যাসিলিয়াস অ্যাগ্রিসিয়াস আরবোরিয়াস এবং অ্যামিলিয়া করিন্থিয়া মাউরার কন্যা ছিলেন, যারা দুজনেই গল-এর দরিদ্র সম্ভ্রান্ত পরিবারের সদস্য ছিলেন। অ্যামিলিয়া এবং তার ভাইবোনেরা সবাই তাদের মায়ের পারিবারিক নাম গ্রহণ করেছিলেন, যা ঐতিহাসিক হ্যাজিথ সিভানের মতে সে সময়ের জন্য অস্বাভাবিক ছিল। অ্যামিলিয়া হিলারিয়াকে শিশু অবস্থায় "হিলারিয়াস" নামে একটি পুরুষালি ডাকনাম দেওয়া হয়েছিল কারণ তিনি "ছেলের মতো অমায়িক" ছিলেন। তার ভাগ্নে আউসোনিয়াস জানিয়েছেন যে তিনি তার শৈশবকালে আরও পুরুষালি আচরণ চালিয়ে গিয়েছিলেন এবং প্রাপ্তবয়স্ক অবস্থায়ও অপেক্ষাকৃত কম নারীসুলভ পোশাক পরিধান করতেন, যার কারণে হয়তো তিনি অবিবাহিত ছিলেন। তবে এটি লক্ষণীয় যে এই সময়ে যাজকদের দ্বারা খ্রিস্টান নারীদের তাদের নারীসুলভ চেহারা লুকিয়ে রাখতে উৎসাহিত করা হতো। অ্যামিলিয়া হিলারিয়া খ্রিস্টান ছিলেন কিনা তা জানা যায়নি; আউসোনিয়াসের লেখনী থেকে তাকে খ্রিস্টান বলে মনে হয়, তবে এটি কেবল আলঙ্কারিক লেখা হতে পারে।
## চিকিৎসক
অ্যামিলিয়া প্রাপ্তবয়স্ক অবস্থায় ওই অঞ্চলেই বসবাস করতে থাকেন এবং সেখানে একজন চিকিৎসক হয়ে ওঠেন। অ্যামিলিয়া ছিলেন গ্যালো-রোমান সিনেটর আউসোনিয়াসের মাসি, যিনি সম্রাট গ্রাসিয়ানের গৃহশিক্ষক হয়েছিলেন। আউসোনিয়াস তার পরিবারের সদস্যদের নিয়ে *প্যারেন্টালিয়া* (Parentalia) নামে একটি জীবনীমূলক কাব্যগ্রন্থ লিখেছিলেন, যার মধ্যে অ্যামিলিয়ার বর্ণনাও ছিল।
অ্যামিলিয়া হিলারিয়া এবং তার পরিবার সম্পর্কে আজ আমরা যা কিছু জানি তা আউসোনিয়াসের *[https://www.loebclassics.com/view/ausonius-parentalia/1919/pb_LCL096.61.xml Parentalia]* থেকে পাওয়া। আউসোনিয়াস তার মাসি সম্পর্কে কবিতায় তাকে একজন "নিষ্ঠাবান কুমারী" হিসেবে বর্ণনা করেছেন, যিনি তার কর্মজীবনকে এগিয়ে নিতে বিবাহ প্রত্যাখ্যান করেছিলেন। তিনি তাকে "যেকোনো পুরুষের মতো চিকিৎসা বিদ্যায় দক্ষ" হিসেবে বর্ণনা করেছেন। ঐতিহাসিক গিলিয়ান ক্লার্ক ধারণা করেছেন যে আউসোনিয়াসের এই বর্ণনা ইঙ্গিত দেয় যে অ্যামিলিয়া হিলারিয়া চিকিৎসাবিদ্যাকে "পূর্ণকালীন পেশা" হিসেবে গ্রহণ করেছিলেন। আউসোনিয়াস তাকে একজন সৎ এবং দক্ষ চিকিৎসক হিসেবে বর্ণনা করেছেন, যিনি তার চিকিৎসক ভাইকে তার পড়াশোনায় সহায়তা করতেন। তিনি উল্লেখ করেছেন যে অ্যামিলিয়া তাকে তার নিজের মায়ের মতো ভালোবাসতেন, তাই তিনি ছেলের মতো তার শেষকৃত্য সম্পন্ন করেছিলেন।
## জনপ্রিয় সংস্কৃতিতে
জুডি শিকাগোর শিল্পকর্ম *[[দ্য ডিনার পার্টি|দ্য ডিনার পার্টিতে]]* অ্যামিলিয়া একজন বিশিষ্ট ব্যক্তিত্ব হিসেবে স্থান পেয়েছেন, যেখানে *[[হেরিটেজ ফ্লোরের নারীদের তালিকা|হেরিটেজ ফ্লোরের]]* ৯৯৯টি নামের মধ্যে একটি তার। তিনি হাইপেশিয়ার সাথে সম্পর্কিত আসনে প্রতিনিধিত্ব করেন।
## তথ্যসূত্র

## গ্রন্থপঞ্জি
*
অ্যাশলে অ্যাডামসন

**অ্যাশলে অ্যাডামসন** একজন ব্রিটিশ পুষ্টিবিদ (Dietician) এবং নিউক্যাসেল বিশ্ববিদ্যালয়ের জনস্বাস্থ্য পুষ্টির অধ্যাপক। তিনি 'ন্যাশনাল ইনস্টিটিউট ফর হেলথ অ্যান্ড কেয়ার রিসার্চ' (NIHR)-এর জনস্বাস্থ্য গবেষণা স্কুলের পরিচালক। তাঁর গবেষণা পুষ্টি গ্রহণ, খাদ্যের পছন্দ, আর্থ-সামাজিক বৈশিষ্ট্য এবং স্বাস্থ্যের ফলাফলের মধ্যে সম্পর্ক বোঝার চেষ্টা করে। ২০২৩ সালে তিনি একজন এনআইএইচআর (NIHR) সিনিয়র ইনভেস্টিগেটর হিসেবে নিযুক্ত হন।
## প্রাথমিক জীবন এবং শিক্ষা
অ্যাশলে অ্যাডামসন ন্যাশনাল হেলথ সার্ভিস-এ (NHS) একজন পথ্যব্যবস্থাবিদ (dietitian) হিসেবে তাঁর কর্মজীবন শুরু করেন। এই অভিজ্ঞতা লাভের পর, তিনি নিউক্যাসেল বিশ্ববিদ্যালয়-এ যোগ দেন এবং সেখানে নর্থম্বারল্যান্ডের মানুষের খাদ্যাভ্যাস বিষয়ে গবেষণা সহকারী হিসেবে কাজ করেন।

পরবর্তীতে তিনি এই বিশ্ববিদ্যালয় থেকেই তার ডক্টরেট ডিগ্রির জন্য গবেষণা শুরু করেন। তার গবেষণার মূল বিষয় ছিল ১৯৮০ থেকে ১৯৯০-এর দশকে কিশোর-কিশোরীদের খাদ্যাভ্যাসের পরিবর্তন। ১৯৯৩ সালে তিনি তার ডক্টরেট সম্পন্ন করেন।

## গবেষণা এবং কর্মজীবন
ডক্টরেট অর্জনের পর ১৯৯২ সালে অ্যাডামসন লন্ডনে পুষ্টিবিদ হিসেবে কাজ শুরু করেন। নিউক্যাসেল বিশ্ববিদ্যালয়ে ফিরে আসার আগে তিনি সেখানে তিন বছর কাটান। এখানে তিনি জনস্বাস্থ্য পুষ্টিতে নিউক্যাসেলের গবেষণা কার্যক্রমকে এগিয়ে নিয়ে যান এবং ২০১০ সালে ব্যক্তিগত চেয়ার (Personal Chair) লাভ করেন। তাঁর গবেষণা খাদ্যের পছন্দ, পুষ্টি গ্রহণ এবং জনস্বাস্থ্যের মধ্যে সম্পর্ক নিয়ে কাজ করে। অ্যাডামসন FUSE-এর চেয়ার, যা জনস্বাস্থ্যের জন্য একটি অনুবাদমূলক গবেষণা কেন্দ্র।
স্থূলতা (Obesity) যুক্তরাজ্যের অর্থনীতিতে প্রতি বছর প্রায় ১৬ বিলিয়ন পাউন্ড খরচ করায়। যুক্তরাজ্যে প্রাথমিক বিদ্যালয় শেষ করা শিশুদের ৪০% এবং প্রাপ্তবয়স্কদের ৬০% অতিরিক্ত ওজনের। অ্যাডামসন যুক্তি দিয়েছেন যে চিনির ওপর কর আরোপ, শিশুদের কাছে বিপণন হ্রাস এবং বাই-ওয়ান-গেট-ওয়ান-ফ্রি অফার বন্ধ করার মাধ্যমে শৈশবকালীন স্থূলতা মোকাবিলা করা সম্ভব। তিনি আরও মনে করেন বিনামূল্যে স্কুলের খাবারের মান উন্নত করার মাধ্যমেও এটি নিয়ন্ত্রণ করা যেতে পারে। তিনি বিভিন্ন খাদ্যাভ্যাসের স্বাস্থ্যগত প্রভাব তদন্ত করেছেন এবং দেখিয়েছেন যে একটি ভূমধ্যসাগরীয় খাদ্যতালিকা ডিমেনশিয়ার ঝুঁকি হ্রাসের সাথে সম্পর্কিত।
২০১৭ সালে অ্যাডামসন 'ন্যাশনাল ইনস্টিটিউট ফর হেলথ অ্যান্ড কেয়ার রিসার্চ' (NIHR)-এর জনস্বাস্থ্য গবেষণা স্কুলের পরিচালক হন। ২০২২ সালে এই স্কুলটি ২৫ মিলিয়ন পাউন্ড অনুদান পায়, যার মাধ্যমে তারা শিশুদের স্বাস্থ্য এবং স্বাস্থ্যকর এলাকা উন্নত করার লক্ষ্য নির্ধারণ করেছে।
## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পুষ্টিবিদ
বিষয়শ্রেণী:২০শ শতাব্দীর ব্রিটিশ বিজ্ঞানী
বিষয়শ্রেণী:২১শ শতাব্দীর ব্রিটিশ নারী বিজ্ঞানী
বিষয়শ্রেণী:নিউক্যাসেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নিউক্যাসেল বিশ্ববিদ্যালয়ের শিক্ষক
আথিনা আনাস্তাসাকি

**আথিনা আনাস্তাসাকি** (; জন্ম ১৯৮৮) একজন গ্রিক রসায়নবিদ যিনি ইটিএইচ জুরিখ-এর একজন অধ্যাপক। তার গবেষণা রাসায়নিক সংশ্লেষণ এবং র‍্যাডিক্যাল পলিমারাইজেশন নিয়ে। রসায়নে তার গবেষণার স্বীকৃতিস্বরূপ তাকে ২০২২ সালে রুজিকা পুরস্কারে (Ruzicka Prize) ভূষিত করা হয়।
## প্রাথমিক জীবন ও শিক্ষা
আনাস্তাসাকি গ্রিসের এথেন্স-এ জন্মগ্রহণ করেন। তার পিতামাতা ক্রিট-এর অধিবাসী। তিনি ন্যাশনাল অ্যান্ড কাপোডিস্ট্রিয়ান ইউনিভার্সিটি অফ এথেন্স থেকে রসায়নে স্নাতক সম্পন্ন করেন, যেখানে তিনি পলিমার রসায়ন নিয়ে পড়াশোনা করেছিলেন, বিশেষ করে পলি(মিথাইল মেথাক্রাইলেট)-এর ওপর গুরুত্ব দিয়েছিলেন। এরপর তিনি ওয়ারউইক বিশ্ববিদ্যালয়ে চলে যান এবং সেখানে ডেভিড হ্যাডলটন-এর সাথে কাজ করেন। পলিমার রসায়নে যুক্তরাজ্যের সেরা পিএইচডি-র জন্য তিনি রয়েল সোসাইটি অফ কেমিস্ট্রির 'জন উইভার অ্যাওয়ার্ড' লাভ করেন। তার ডক্টরাল গবেষণার বিষয় ছিল কপার-মিডিয়েটেড লিভিং র‍্যাডিক্যাল পলিমারাইজেশন। ডক্টরেট শেষ করার পর, তিনি ফার্মাসিউটিক্যাল বিজ্ঞানে রিসার্চ ফেলো নিযুক্ত হন। আনাস্তাসাকি এলিংস ফেলোশিপ এবং একটি গ্লোবাল মারি ক্যুরি ফেলোশিপ লাভ করেন এবং ইউনিভার্সিটি অফ ক্যালিফোর্নিয়া, সান্তা বারবারা-তে ক্রেইগ হকার-এর সাথে কাজ করেন।
## গবেষণা ও কর্মজীবন
আনাস্তাসাকি ২০১৯ সালে ইটিএইচ জুরিখ-এর ম্যাটেরিয়ালস বিভাগে যোগ দেন। তিনি ২০২১ সালে *[[Polymer Chemistry (journal)|পলিমার কেমিস্ট্রি]]* সাময়িকীর একজন সহযোগী সম্পাদক হন। তার গবেষণার ক্ষেত্র হলো পলিমার সংশ্লেষণ এবং সবুজ রসায়ন।
আনাস্তাসাকি পলিমারিক পদার্থের বৈষম্য নিয়ন্ত্রণের জন্য একটি নতুন পদ্ধতি তৈরি করেছেন যা পলিমার চেইনের প্রান্তগুলোকে সংরক্ষিত রাখে। এই কৌশলটি জটিল মাল্টি-ব্লক পলিমারের সংশ্লেষণ সম্ভব করে। তিনি আরও দেখিয়েছেন যে প্লেক্সিগ্লাস (পলি(মিথাইল মেথাক্রাইলেট))-এর মনোমারগুলোকে ৯০% পর্যন্ত পুনরুৎপাদন করা সম্ভব।
## পুরস্কার ও সম্মাননা
* ২০২০ হানউয়া-টোটাল IUPAC ইয়ং সায়েন্টিস্ট অ্যাওয়ার্ড
* ২০২০ ERC স্টার্টিং গ্রান্ট
* ২০২২ ইটিএইচ জুরিখ রুজিকা পুরস্কার (Ruzicka Prize)
* ২০২২ EuChemS লেকচার অ্যাওয়ার্ড 
## নির্বাচিত প্রকাশনা
* 
* 
* 
## তথ্যসূত্র

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এথেন্সের বিজ্ঞানী
বিষয়শ্রেণী:ন্যাশনাল অ্যান্ড কাপোডিস্ট্রিয়ান ইউনিভার্সিটি অফ এথেন্সের প্রাক্তন শিক্ষার্থী
বিষয়শ্রেণী:ওয়ারউইক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইটিএইচ জুরিখের একাডেমিক কর্মী
বিষয়শ্রেণী:গ্রিক রসায়নবিদ
বিষয়শ্রেণী:গ্রিক নারী বিজ্ঞানী
আনা আন্দ্রেয়াজ্জা

**আনা ক্রিস্টিনা আন্দ্রেয়াজ্জা** একজন ব্রাজিলীয়–কানাডীয় ভেষজবিজ্ঞানী (pharmacologist)। তিনি টরন্টো বিশ্ববিদ্যালয়-এর ভেষজবিজ্ঞান ও বিষবিদ্যা (Pharmacology and Toxicology) বিভাগের একজন অধ্যাপক।
## প্রাথমিক জীবন ও শিক্ষা
আন্দ্রেয়াজ্জা ক্যাসিয়াস ডো সুল বিশ্ববিদ্যালয় থেকে ফার্মাসিতে স্নাতক ডিগ্রি এবং রিও গ্রান্দে ডো সুল ফেডারেল বিশ্ববিদ্যালয় থেকে প্রাণরসায়নে (biochemistry) মাস্টার্স ডিগ্রি ও পিএইচডি অর্জন করেন। এরপর তিনি ব্রাজিল এবং ব্রিটিশ কলম্বিয়া বিশ্ববিদ্যালয়-এ তার পোস্টডক্টরাল ফেলোশিপ সম্পন্ন করেন। ২০০৯ সালে তিনি মুড ডিজঅর্ডার বা মেজাজের ব্যাধি নির্ণয় এবং অসুস্থতার অগ্রগতির সাথে যুক্ত বায়োমার্কার চিহ্নিত করার জন্য মাইকেল স্মিথ ফাউন্ডেশন ফর হেলথ রিসার্চ থেকে প্রশিক্ষণার্থী পুরস্কার (Trainee Award) লাভ করেন।
## কর্মজীবন
টরন্টো বিশ্ববিদ্যালয়-এর একজন অধ্যাপক হিসেবে আন্দ্রেয়াজ্জা দেখিয়েছেন যে মেজাজের ব্যাধিতে আক্রান্ত রোগীদের মস্তিষ্ক এবং রক্তকণিকায় মাইটোকন্ড্রিয়াল অকার্যকারিতা এবং রেডক্স মডুলেশন বৃদ্ধি পায়। তিনি মাইটোকন্ড্রিয়াল দুর্বলতা কীভাবে ব্যাহত নিউরোট্রান্সমিশনের দিকে পরিচালিত করে তা অনুসন্ধান করতে এবং সম্ভাব্য চিকিত্সা গবেষণার জন্য নিউরন এবং সম্পূর্ণ মস্তিষ্ক তৈরি করতে রক্তের নমুনা এবং উন্নত স্টেম-সেল প্রযুক্তি ব্যবহার করেছেন। ২০১৬ সালে আন্দ্রেয়াজ্জা মেজাজের ব্যাধির আণবিক ফার্মাকোলজিতে কানাডা রিসার্চ চেয়ার হিসেবে মনোনীত হন। এর পরে তিনি মিটো-কানাডা ফাউন্ডেশনের সাথে মিলে মিটো-নেট (mitoNET) সহ-প্রতিষ্ঠা করেন যাতে "চিকিৎসকদের রুটিন যত্নের অংশ হিসেবে মাইটোকন্ড্রিয়াল স্বাস্থ্য মূল্যায়নের জন্য সরঞ্জাম এবং জ্ঞান সরবরাহ করা যায়।" ২০১৮ সালে তিনি কানাডার 'টপ ৪০ আন্ডার ৪০' এর একজন হিসেবে স্বীকৃত হন এবং পরে মাইটোকন্ড্রিয়াল গবেষণায় সহায়তার জন্য কানাডার প্রথম চেয়ার হিসেবে মনোনীত হন।
কোভিড-১৯ মহামারী চলাকালীন আন্দ্রেয়াজ্জা মানসিক স্বাস্থ্যের ব্যাধির জন্য সম্ভাব্য প্রদাহ-বিরোধী থেরাপি হিসেবে আকাই বেরি নির্যাসের প্রভাব নিয়ে তার গবেষণাকে করোনাভাইরাসের ক্ষেত্রে প্রয়োগ করেন। তিনি কোভিড-১৯ পজিটিভ এবং বাড়িতে বিচ্ছিন্ন রোগীদের নিয়ে আকাই পিল এবং প্লাসবো পিল জড়িত একটি ট্রায়াল শুরু করেছিলেন। নিউরোট্রান্সমিশন ফেনোটাইপের ওপর মাইটোকন্ড্রিয়াল অকার্যকারিতার প্রভাব নিয়ে গবেষণার ফলস্বরূপ আন্দ্রেয়াজ্জা রয়্যাল সোসাইটি অফ কানাডা-র কলেজ অফ নিউ স্কলারস, আর্টিস্টস অ্যান্ড সায়েন্টিস্টস-এ নিযুক্ত হন।
## তথ্যসূত্র

## বহিঃসংযোগ
*

বিষয়শ্রেণী:জীবিত ব্যক্তি
বিষয়শ্রেণী:ব্রাজিলীয় ভেষজবিজ্ঞানী
বিষয়শ্রেণী:কানাডীয় ভেষজবিজ্ঞানী
বিষয়শ্রেণী:রিও গ্রান্দে ডো সুল ফেডারেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:টরন্টো বিশ্ববিদ্যালয়ের শিক্ষক
আনা ব্রিয়নেস আলোনসো

**আনা মারিয়া ব্রিয়নেস আলোনসো** (জন্ম ১৯৭২) চিকিৎসাবিজ্ঞানের একজন স্পেনীয় বিজ্ঞানী, যিনি হৃদসংবহনতন্ত্রের রোগ এবং ধমনীজনিত উচ্চ রক্তচাপের কারণ ও প্রক্রিয়া নিয়ে গবেষণা করেন।
## জীবন
আনা ব্রিয়নেস স্পেনের মাদ্রিদে জন্মগ্রহণ করেন। তাঁর কর্মজীবনের পরবর্তী সময়ে, তিনি মাদ্রিদ স্বায়ত্তশাসিত বিশ্ববিদ্যালয়-এর ফার্মাকোলজি এবং থেরাপিউটিক বিভাগে তাঁর গবেষণা পরিচালনা করেন। সেখানে তিনি অন্যান্য সম্ভাব্য ওষুধের কার্যকারিতা মূল্যায়নের জন্য চিকিৎসার ব্যবহৃত ওষুধগুলো বিশ্লেষণ করেন।
তিনি ডক্টর মারসেডেস সালাইসেস পরিচালিত গবেষণা দলের সদস্য। মারসেডেস মাদ্রিদ স্বায়ত্তশাসিত বিশ্ববিদ্যালয়ের ফার্মাকোলজি বিভাগের প্রধান এবং ইনস্টিটিউট অফ হেলথ রিসার্চ লা পাজ (IdiPAZ)-এর ফিজিওলজি ও ভাস্কুলার ফার্মাকোলজি গবেষণা দলের পরিচালক। আনা ব্রিয়নেস রয়্যাল ন্যাশনাল একাডেমি অফ ফার্মাসি (RANF)-এর একজন অ্যাকাডেমিক করেসপনডেন্ট। এই গবেষণা দলটি মাদ্রিদ স্বায়ত্তশাসিত বিশ্ববিদ্যালয়ের চিকিৎসা অনুষদ, কিং হুয়ান কার্লোস বিশ্ববিদ্যালয়-এর স্বাস্থ্য বিজ্ঞান অনুষদ এবং নেটওয়ার্ক অফ কার্ডিওভাসকুলার ইনভেস্টিগেশন (RIC) ও অন্যান্য গবেষণা কেন্দ্রের গবেষকদের নিয়ে গঠিত। এই দলটি মূলত যা নিয়ে গবেষণা করে:
* জারণ চাপ (Stress oxidation), সাইক্লোঅক্সিজেনেস (COX) পণ্য এবং রক্তনালীর গঠন ও হৃদরোগের পরিবর্তনের গবেষণার মধ্যে আন্তঃসম্পর্ক।
* অ্যাডিপোজ টিস্যু এবং হৃদরোগজনিত রক্তনালীর পরিবর্তন।
## পুরস্কার
২০১০ সালের নভেম্বরে, আরও চারজন বিজ্ঞানীর সাথে (Isabel Lastres Becker, Elena Ramírez Parra, Mercedes Vila এবং María Antonia Herrero) তাঁকে লোরেয়াল-ইউনেস্কো ফর উইমেন ইন সায়েন্স পুরস্কার প্রদান করা হয়। বিজ্ঞানে নারীদের সহায়তা করার জন্য এবং ৪০ বছরের কম বয়সী নারীদের কাজকে স্বীকৃতি দিতে তাঁদের প্রত্যেককে ১৫,০০০ ইউরো প্রদান করা হয়েছিল।
## আরও দেখুন
* ২১শ শতাব্দীর নারী বিজ্ঞানীদের তালিকা
## তথ্যসূত্র
মৎস্যপুরুষ

**মৎস্যপুরুষ বা মৎস্যযুবক বা মৎস্যবালক** হলো এক ধরণের কাল্পনিক জীব, যার দেহের উপরের অংশ মানুষের মতো এবং কোমরের নিচ থেকে মাছের মতো। তবে কখনও কখনও সে সম্পূর্ণ মানব আকৃতি ধারণ করতে পারে। এটি মৎস্যকন্যার পুরুষ প্রতিরূপ হিসেবে প্রসিদ্ধ। মৎসপুরুষদের কখনো ভয়ঙ্কর; আবার কখনো সুন্দর রূপে বর্ণনা করা হয়।

## প্রাচীন যুগ
সম্ভবত প্রথম লিপিবদ্ধ মৎস্যপুরুষের ধারণাটি পাওয়া যায় আসিরীয়-ব্যাবিলনীয় সমুদ্রদেবতা ইরা'র মধ্যে (সুমেরীয়রা যাকে ইনকি নামে ডাকত), যিনি গ্রিকদের কাছে অনেস নামে পরিচিত ছিলেন। 

তবে, কিছু জনপ্রিয় লেখক গ্রিক যুগের অনেসকে দেবতা ইরার সঙ্গে এক করে দেখালেও বাস্তবে অনেস ইরার দেবত্বসত্তা ছিল না, বরং এটি তাঁর সেবকগোষ্ঠী আপাকাল্লুর একজন ছিল।

## মধ্যযুগ

## আধুনিক যুগ

## তথ্যসূত্র

বিষয়শ্রেণী:লোককাহিনি
বিষয়শ্রেণী:লোককাহিনীতে প্রাণী
জ্যানেট লিলি

**জ্যানেট লিলি** (জন্ম ১৫ আগস্ট, ১৯৫৭) একজন আমেরিকান আধুনিক নৃত্যশিল্পী এবং নৃত্যপরিকল্পক। তিনি ১৯৮৩ থেকে ১৯৯১ সাল পর্যন্ত বিল টি. জোন্স এবং আর্নি জেনের নৃত্তদলের একজন প্রধান নৃত্যশিল্পী ছিলেন। বর্তমানে তিনি গ্রিনসবোরোর নর্থ ক্যারোলাইনা বিশ্ববিদ্যালয়ের ইউএনসিজি কলেজ অফ ভিজ্যুয়াল অ্যান্ড পারফর্মিং আর্টস, স্কুল অফ ড্যান্সের পরিচালক হিসেবে দায়িত্ব পালন করছেন। ২০১২ থেকে ২০১৪ সাল পর্যন্ত তিনি আয়েঙ্গার যোগ জাতীয় মার্কিন যুক্তরাষ্ট্র সমিতির পরিচালনা পর্ষদের সভাপতি ছিলেন।

## প্রাথমিক জীবন
লিলি আইওয়ার আইওয়া সিটিতে বেড়ে ওঠেন। তিনি ১৯৭৫ সালে আইওয়া সিটি ওয়েস্ট হাই স্কুল থেকে স্নাতক সম্পন্ন করেন।

## নৃত্য
লিলি ১৯৮২ সালে নিউ ইয়র্ক বিশ্ববিদ্যালয়ের টিশ স্কুল অফ দ্য আর্টস থেকে নৃত্যে স্নাতক ডিগ্রি অর্জন করেন। তিনি ১৯৮৩ থেকে ১৯৯১ সাল পর্যন্ত বিল টি. জোন্স/আর্নি জেন ড্যান্স নৃত্যদলের একজন প্রধান নৃত্যশিল্পী ছিলেন। এসময় তিনি নৃত্যদলটির ওস্তাদ শিক্ষক, মহড়া পরিচালক এবং নৃত্যপরিকল্পকের সহকারী হিসেবেও কাজ করেছেন। এরপর তিনি মিশিগান বিশ্ববিদ্যালয়ের সঙ্গীত, থিয়েটার এবং নৃত্যকলা বিভাগে উচ্চশিক্ষার জন্য ভর্তি হন এবং ১৯৯২ সালে সামা কাম লড সম্মানসহ স্নাতক সম্পন্ন করেন। লিলি পনের বছর ধরে উইসকনসিন-মিলওয়াকি বিশ্ববিদ্যালয়ের পেক স্কুল অফ আর্টস-এর নৃত্যকলা বিভাগে অধ্যাপনা করেন এবং ২০০৫ থেকে ২০০৯ সাল পর্যন্ত ওই বিভাগের চেয়ার হিসেবে দায়িত্ব পালন করেন। ২০১১ সালে তিনি গ্রিনসবোরোর উত্তর ক্যারোলাইনা বিশ্ববিদ্যালয়ের ইউএনসিজি স্কুল অফ মিউজিক, থিয়েটার অ্যান্ড ড্যান্স বিভাগে যোগ দেন এবং জ্যান ভ্যান ডাইকের উত্তরসূরি হিসেবে নৃত্যকলা বিভাগের চেয়ার হন। ২০১৬ সালে ইউএনসিজি কলেজ অফ ভিজ্যুয়াল অ্যান্ড পারফর্মিং আর্টস প্রতিষ্ঠার মাধ্যমে নৃত্যকলা বিভাগ স্কুল অব ড্যান্সে রূপান্তরিত হয় এবং লিলি স্কুলের পরিচালক হিসেবে নিযুক্ত হন। লিলি ন্যাশনাল অ্যাসোসিয়েশন অফ স্কুল অফ ড্যান্সের কমিশন অন অ্যাক্রিডিটেশনেও দায়িত্ব পালন করছেন।

### পুরস্কার
* ২০০৮-২০০৯ ফুলব্রাইট লেকচারার অ্যাওয়ার্ড
* ২০০১ ন্যাশনাল এনডাউমেন্ট অফ দ্য আর্টস ক্রিয়েশন অ্যান্ড প্ল্যানিং গ্র্যান্ট

## যোগব্যায়াম
লিলি ১৯৯২ সালে গ্র্যাজুয়েট স্কুলে পড়ার সময় আয়েঙ্গার যোগ শিক্ষা শুরু করেন; যখন তিনি মিশিগানের অ্যান আবার স্কুল অফ ইয়োগায় লরি ব্লেকনির কাছে প্রশিক্ষণ নেন। তিনি ১৯৯৫ সাল থেকে শিক্ষকতা করছেন। তিনি ভারতের পুনেতে অবস্থিত আয়েঙ্গার ইনস্টিটিউটে বিকেএস আয়েঙ্গারের অধীনে সাতবার যোগব্যায়াম অধ্যয়ন করেছেন। তাকে পুনে বিশ্ববিদ্যালয়ে চার মাসের জন্য আবাসিক বৃত্তি দেওয়া হয়েছিল। ২০১২ থেকে ২০১৪ পর্যন্ত তিনি আয়েঙ্গার জাতীয় মার্কিন যুক্তরাষ্ট্র সমিতির সভাপতি ছিলেন। তিনি গ্রিনসবোরোর উত্তর ক্যারোলাইনা বিশ্ববিদ্যালয় এবং গ্রিনসবোরোর ট্রায়াড ইয়োগাতে যোগব্যায়াম শেখান।

## তথ্যসূত্র

বিষয়শ্রেণী:২১শ শতাব্দীর মার্কিন নারী
বিষয়শ্রেণী:যোগিনী
বিষয়শ্রেণী:মার্কিন নারী নৃত্যশিল্পী
বিষয়শ্রেণী:মার্কিন নৃত্য পরিচালক
বিষয়শ্রেণী:২১শ শতাব্দীর মার্কিন নৃত্যশিল্পী
বিষয়শ্রেণী:২০শ শতাব্দীর মার্কিন নৃত্যশিল্পী
বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি